Retten i Aalborg har mandag kendt en 48-årig mand skyldig i uforsvarlig behandling af dyr, hvilket betyder, at han skal betale en bøde på 35.000 kroner for vanrøgt af sine heste.

En 48-årig mand fra Rebild skal betale en bøde på 35.000 kroner for at have behandlet op til 21 heste uforsvarligt. Han var blandt andet tiltalt for i december 2011 at have 19 heste, som ikke havde adgang til rent og tørt leje samtidig med de manglede foder. Nu har Retten i Aalborg ikendt den 48-årige mand, som ikke mødte op i retten, en bøde på 35.000 kroner.